23.5.2023 г.
BG
Официален вестник на Европейския съюз
L 135/81
м) точка 4.1, буква е) се заменя със следното: „е) Броят на въпросите е най-малко един въпрос за един час обучение.
Броят на въпросите за всяка глава от учебната програма и за всяко ниво е пропорционален на: — действителните часове на обучение, посветени на преподаване на конкретната глава и ниво; или — в случай на ориентирани към обучаемите методи — очакваното средно време за завършване на обучението; и — целите на обучението, описани в анализа на нуждите от обучение.
Компетентният орган оценява броя и нивото на въпросите при одобряване на курса на обучение.“; н) добавя се следната точка 4.1, буква й): „й) Въпросите, използвани като част от учебната програма по МО, не трябва да се използват при изпитите в рамките на курс или фаза, но се приема те да са на същата тема.“; о) точки 5 и 6 се заменят със следното: „5 Стандарт за оценка за тип за въздухоплавателни средства от група 2 и група 3 Оценката за тип, която се отнася до въздухоплавателни средства от група 2 и група 3, се извършва от одобрени в съответствие с приложение IV (част-147) организации за обучение или от компетентния орган.
Оценката се състои от практическа оценка и устен изпит и съответства на следните изисквания: а) Практическата оценка определя компетентността на кандидата да изпълнява задачи по техническо обслужване, приложими за конкретния тип въздухоплавателно средство.
б) Устният изпит се базира на набор от глави, извлечени от точка 3. „Стандарт за обучение за тип въздухоплавателно средство“ на нивото, посочено в точка 3.1, буква д). в) Както устните изпити, така и практическите оценки гарантират, че са постигнати следните цели: 1. правилно и уверено обсъждане на типа въздухоплавателно средство и неговите системи; 2. гарантиране на безопасно извършване на техническо обслужване, проверки и рутинна дейност в съответствие с ръководството за техническо обслужване и с други подходящи инструкции и задачи в зависимост от типа на въздухоплавателното средство например откриване и отстраняване на повреди, поправки, настройки, замени, функционални проверки като работа на двигателя и др., ако се изисква; 3. правилно използване на цялата техническа литература и документация на въздухоплавателното средство; 4. правилно използване на специализирания/специалния инструментариум и тестово оборудване, отстраняване и замяна на компоненти и модули, характерни единствено за типа, включително дейности по техническото обслужване на крилото.
г) По отношение на оценката за тип се прилагат следните условия: 1.
Максималният брой явявания на всеки изпит е три в рамките на период от 12 месеца.
Изисква се период на изчакване от 30 дни след първия неуспешен опит в рамките на една серия и 60 дни след втория неуспешен опит.
Кандидатът потвърждава в писмен вид пред организацията за обучение по техническо обслужване или пред компетентния орган, пред който кандидатства за явяване на изпит, броя и датите на опитите през последния 12-месечен период, както и организацията за обучение по техническо обслужване или компетентния орган, който ги е провел.
Организацията за обучение по техническо обслужване или компетентният орган отговарят за проверката на броя на явяванията на изпит в рамките на указания срок.